
Styret har bestått av: Leder Inge Skjeggerud, kasserer Grethe Bergflødt Sylling. styremedlem Jens
Bjørnå, Per Lasse Tronslien og Espen Fuglerud.
Kanada Rundt ble arrangert for 37 gang. Deltagerne fordelte seg slik: aktiv 12 km 38 deltagere, aktiv
6 km 27 deltagere, trimklassen 24 deltagere, Syllingløpet for barn nesten 90 deltagere. I tillegg var
det 32 skoleelever som startet «bare» i klassekampen, konkurranse mellom, skolens klasser om å
vinne deltagerpokalen for den klassen med flest deltagere i forhold til elevtall i klassen.
12 km kvinner ble vunnet av Mari Finnerud på 47.17. Herreklassen 12 km ble vunnet av Øystein
Mørk 40.48. Det ble delt ut en spurtpremie sponset av Billia på 1000kr til første dame og herre ved
rundkjøringen fagerliåsen, vinnere ble Mari Finnerud og Øystein Mørk. Vi utlyste også en rekordpremie, men det ble ikke satt noen rekord dette året.

Som alltid stilte dugnadsgjengen opp som funksjonærer og ikke minst Ole Myhrene og allidretten
som ansvarlige vaffelstekere, uten denne dugnadsånden ville det vært umulig å arrangere et så stort
arrangement. Tusen takk til alle som stiller år etter år.
 Martin Bekken og Inge Skjeggerud har i år hatt ansvar for Holmenkollstafetten. Herrene deltok også i år og løp på ca
75min.
Barne- og ungdomsgruppa har ikke hatt treninger i år, ingen fra denne aldersgruppen har deltatt i
konkurranser bortsett fra i Kanada Rundt.

